ગાંધી, નહેરુ કુટુંબમાં બાળકનો જન્મ થાય ત્યારથી જ તે દેશના વડા પ્રધાનપદે કેટલો યોગ્ય રહેશે તે અંગેની ચર્ચાઓ નજીકનાં લોકો અને દૂરનાં લોકો કરતાં હોય છે, એટલે જ્યારે કોંગ્રેસઅધ્યક્ષ રાહુલ ગાંધી પહેલી વાર કર્ણાટક વિધાનસભાની ચૂંટણીપ્રચાર દરમિયાન બોલ્યા કે ૨૦૧૯માં કોંગ્રેસ સૌથી મોટા પક્ષ તરીકે આવશે તો પોતે વડા પ્રધાનપદનો દાવેદાર હશે ત્યારે કોઈને નવાઈ ન લાગી, પરંતુ રાહુલ ગાંધીનાં આ નિવેદનથી રાજકારણમાં ચર્ચાઓ શરૂ થઈ, કારણ કે વડા પ્રધાન ચૂંટવાનો હક્ક ચૂંટાયેલા સંસદ સભ્યોને હોય છે.